Մենք ոչ թե հանցագործությունն ենք մերժում եւ հանցագործների նկատմամբ արդար պատիժ պահանջում, այլ ստորացնում, նսեմացնում ենք հանցանք կատարած անձանց, վտարում հասարակությունից, նրանց հետ վարվում այնպես, ինչպես բորոտների հետ։ Մի քանի թալանչի պաշտոնյայի, մի անգրագետ լրագրողի, մի երկու կոռումպացված դասախոսի, մի փինաչի բժշկի հետ շփվելը բավական է, որպեսզի բոլոր պաշտոնյաները մեզ համար դառնան թալանչի, բոլոր լրագրողները՝ տգետ, բոլոր դասախոսները՝ կաշառակեր, իսկ բժիշկները՝ վտանգավոր։ Մենք կարող ենք 5 տարի շարունակ բողոքել խորհրդարանից, բայց վերջում գնալ եւ 10 հազար դրամ վերցնելով՝ մեր ձայնը տալ թաղի «նայողին»։